After You Dessert Cafe J Avenue
เหมาะมากๆ สำหรับคนโสด ที่กำลังเศร้าเหงาทรวง แค่เดินเข้าไปในร้านก็จะมีพนักงานที่ยิ้มอย่างเป็นมิตรและบริการเราเหมือนเราอยู่บ้าน ถึงแม้ว่าจะมาทานคนเดียวก็เหมือนมีเพื่อนทาน เพราะภายในร้านจะจัดเป็นโทนอบอุ่น และมีคนมาทานเยอะจนไม่รู้สึกเหงาค่ะ ชิบุย่า ฮันนี่โทสของที่นี่เด็ดมาก ชิมซะเกลี้ยงจานหายเศร้ากันเลยทีเดียว วันหลัวว่าจะไปลองนูเทลล่า ฮันนี่โทส สักหน่อย ถัดมาก็จะเป็น ช็อคโกแลตลาวา ทานแบบหมดจานโดยไม่รู้ตัวกันทีเดียวเลยค่ะ ^^ ช็อคโกแลตช่วยให้หายเศร้าได้นะคะ เครื่องดื่มเมนูเฟรบเบ้ก็อร่อยค่ะ หรือจะซื้อขนมไปฝากคนที่บ้านก็ได้นะคะ มีให้เลือกเยอะแยะมากมาย แถมแพคเกจห่อกลับบ้านก็น่ารักอีกต่างหาก

การเดินทางก็ไม่ยากค่ะถ้าขับรถมาเองก็ มาถนนสุขุมวิท ตามทางรถไฟฟ้ามาเลยค่ะ เลี้ยวเข้าไปทองหล่อ จะอยู่ซอยทองหล่อ 13 นะคะ ที่จอดรถก็จอดในตึก J avenue ได้เลยค่ะ
ถ้านั่งรถไฟฟ้ามา ก็ลงสถานีทองหล่อค่ะ นั่งพี่วินมาบอกว่าไปซ ทองหล่อ 13 J avenue แป๊บเดียวก็ถึงแล้วค่ะ 